La Dellegación del Gobiernu Español recurre a midíes policiales descomanaes pa defender la “Fundación Princesa” a costa de llimitar el drechu los asturianos a manifestase.
#000000
Andecha Astur, xunto coles organizaciones antimonárquiques que mos cordinamos na plataforma “Asturies nun tien rei”, convocó ayeri una concentración escontra los Borbones, que ficimos n’Uviéu, énte la sé de la “Fundación Princesa de Asturias”.
#000001
La concentración féxose magar que la Dellegación del Gobiernu español decidió emplegar bien la so policía pa intentar que l’actu nun se cellebrare. Denunciamos la represión política que supón una presencia descomaná d’efeutivos policiales, les sos maneres tosques y antidemocrátiques de dirixise a los concentraos y la identificación masiva de los asistentes.
#000002
Sicasí, la concentración cellebróse cola pancarta que mos xustifica, “Asturies nun tien rei”, y lleóse ellí’l documentu consensuáu ente toles organizaciones mentantu una muria d’efeutivos policiales perprotexía la puerte d’acesu a la “Fundación Princesa de Asturias”.
#000003
Tomamos nota de que avanzamos pel bon camín. Pernotóse qu’al Estáu español duel-y enforma que dixebraes organizaciones asturianes de trabayaores, mocedá y republicanos en xeneral seyan capaces de dar una rempuesta sostenía nel tiempu a un Estáu español que mos oprime y nun mos representa.
#000005
Cellebrando la Declaración de Soberanía asturiana
#000015